title: http://risaleoku.com/oku/ostarihce/35
article: برنجى قسم
  ايلك حياتى
  بديع الزمان سعيد النورسى (رومى ٣٩٢١) تاريخنده بيتليس ولايتنه باغلى هيزان قضاسنڭ إسپاريت ناحيهسنڭ نورس كوينده طوغمشدر. باباسنڭ آدى ميرزا، آناسنڭ آدى نوريهدر. طوقوز ياشنه قدر پدر و والدهسنڭ ياننده قالدى. او أثناده بر حالتِ روحيه، تحصيلده بولونان بيوك برادرى ملا عبد اللّٰهڭ، علمدن نه درجه فيضياب اولديغنى تدقيقه سَوق ايتدى. ملا عبد اللّٰهڭ گيتدكجه تكامل ايدهرك كويدهكى اوقومهمش آرقداشلرندن اوقومقله تظاهر ايدن مزيتنى دوشونوب حيران قالدى. بونڭ اوزرينه جدّى بر شوق ايله تحصيلى گوزينه آلدى و بو نيّتله ناحيهلرى إسپاريت اوجاغى داخلنده بولونان طاغ كوينده ملا محمد أمين أفندينڭ مدرسهسنه گيتدى. فقط فضله طورامدى. حالتِ فطريهلرى ايجابى، دائما عزّتنى
  &﴿ (حاشيه): ملا سعيدده كوچك ياشده گورولن بو عزّت، نفسه محبّتدن گلمييوردى. قدرِ إلٰهى، إستقبالده إعلاىِ كلمة اللّٰه وظيفهسنى عنايتيله ويرهجگى بر عبدينه، او وظيفهيى بِحقٌّ ايفاسى ايچون لازم اولاجق خصلتلردن برى اولان عزّتِ علميهيى ويرمشدى. ملا سعيد، هنوز او زمان بونڭ ماهيت و حكمتنى بلكه بيلهمييوردى· فقط زمان گوستردى كه، شيمدى محتشم بر آغاج ماهيتنى آلان رسالهِٔ نورڭ معظّم و گنيش خدمتنڭ لوازماتندن اولان عزّتِ علميهيى جنابِ حق ملا سعيدڭ روحنده تا او زمان كوچك بر چكردك اولارق درج ايتمشدى.﴾|@
  قورومسى و حتّى آمرانه سويلهنن كوچك بر سوزه دخى تحمّل ايدهمهمسى· مدرسهدن آيريلماسنه سبب اولدى. تكرار نورسه دوندى. نورسده آيريجه بر مدرسه اولماديغندن درسنى بيوك برادرينڭ هفتهده بر دفعه صلهيه گلديگى گونلره حصر ايدردى. بر مدّت صوڭره پيرميس قريهسنه، صوڭره هيزان شيخنڭ يايلاسنه گيتدى. بوراده ده تحكّمه تحمّلسزلگى، درت طلبه ايله گچنمهمسنه سبب اولدى. بو درت طلبه برلشوب، كنديسنى دائما تعجيز ايتدكلرندن بر گون شيخ سيّد نور محمّد حضرتلرينڭ حضورينه چيقوب، إظهارِ عجز ايله آرقداشلرينى شكايت ايتميهرك شويله ديدى:
  ايلك حياتى
  بديع الزمان سعيد النورسى (رومى ٣٩٢١) تاريخنده بيتليس ولايتنه باغلى هيزان قضاسنڭ إسپاريت ناحيهسنڭ نورس كوينده طوغمشدر. باباسنڭ آدى ميرزا، آناسنڭ آدى نوريهدر. طوقوز ياشنه قدر پدر و والدهسنڭ ياننده قالدى. او أثناده بر حالتِ روحيه، تحصيلده بولونان بيوك برادرى ملا عبد اللّٰهڭ، علمدن نه درجه فيضياب اولديغنى تدقيقه سَوق ايتدى. ملا عبد اللّٰهڭ گيتدكجه تكامل ايدهرك كويدهكى اوقومهمش آرقداشلرندن اوقومقله تظاهر ايدن مزيتنى دوشونوب حيران قالدى. بونڭ اوزرينه جدّى بر شوق ايله تحصيلى گوزينه آلدى و بو نيّتله ناحيهلرى إسپاريت اوجاغى داخلنده بولونان طاغ كوينده ملا محمد أمين أفندينڭ مدرسهسنه گيتدى. فقط فضله طورامدى. حالتِ فطريهلرى ايجابى، دائما عزّتنى
  &﴿ (حاشيه): ملا سعيدده كوچك ياشده گورولن بو عزّت، نفسه محبّتدن گلمييوردى. قدرِ إلٰهى، إستقبالده إعلاىِ كلمة اللّٰه وظيفهسنى عنايتيله ويرهجگى بر عبدينه، او وظيفهيى بِحقٌّ ايفاسى ايچون لازم اولاجق خصلتلردن برى اولان عزّتِ علميهيى ويرمشدى. ملا سعيد، هنوز او زمان بونڭ ماهيت و حكمتنى بلكه بيلهمييوردى· فقط زمان گوستردى كه، شيمدى محتشم بر آغاج ماهيتنى آلان رسالهِٔ نورڭ معظّم و گنيش خدمتنڭ لوازماتندن اولان عزّتِ علميهيى جنابِ حق ملا سعيدڭ روحنده تا او زمان كوچك بر چكردك اولارق درج ايتمشدى.﴾|@
  قورومسى و حتّى آمرانه سويلهنن كوچك بر سوزه دخى تحمّل ايدهمهمسى· مدرسهدن آيريلماسنه سبب اولدى. تكرار نورسه دوندى. نورسده آيريجه بر مدرسه اولماديغندن درسنى بيوك برادرينڭ هفتهده بر دفعه صلهيه گلديگى گونلره حصر ايدردى. بر مدّت صوڭره پيرميس قريهسنه، صوڭره هيزان شيخنڭ يايلاسنه گيتدى. بوراده ده تحكّمه تحمّلسزلگى، درت طلبه ايله گچنمهمسنه سبب اولدى. بو درت طلبه برلشوب، كنديسنى دائما تعجيز ايتدكلرندن بر گون شيخ سيّد نور محمّد حضرتلرينڭ حضورينه چيقوب، إظهارِ عجز ايله آرقداشلرينى شكايت ايتميهرك شويله ديدى: